Publication: Magyar Közlöny
Issue: MK-2009-194 (Year: 2009, Number: 194)
Era: 2004-2010
Section: A Magyar Honvédség Öltözködési Szabályzatának kiadásáról szóló 9/2005. (III. 30.) HM rendelet (a továbbiakban: R.)
Paragraph Index: 2820

(4) Az R. melléklete 45. C) alpontjának 15. változatát követõ felsorolás v) alpontja helyébe a következõ rendelkezés lép: [A 90 M és 2000 M általános, a 93 M ejtõernyõs és a 93 M repülõszerelõ hadi- (gyakorló-) öltözet hordmód változatai:] „v) sorakozó, illetve kiemelkedõ fontosságú katonai rendezvények alkalmával a 90 M és 2000 M általános, a 93 M ejtõernyõs és a 93 M repülõszerelõ hadi- (gyakorló-) öltözetet viselõ állomány – télen az ab) és ad), átmeneti idõszakban a ba)–bc), nyáron a ca)–ce) alpontok szerinti hordmód változathoz – fegyvernemi hovatartozását kifejezõ, illetõleg beosztásának megfelelõ va) légvédelmi tüzér tábornok kivételével világoskék szakmai sálat visel a légierõ öltözetét viselõ tábornok és zenész, a repülõszerelõ, a repülésirányító, a meteorológus, vb) sötétkék szakmai sálat visel a hadihajós, vc) búzavirágkék szakmai sálat visel a híradó, az elektronikai harcász, az informatikus, vd) „lövész” zöld szakmai sálat visel a lövész, a nemzetközi mûveletekben résztvevõ katonai szervezet – amennyiben a kontingensre vonatkozó más eltérõ szabályozás nincs – állománya, ve) acélzöld szakmai sálat visel a mûszaki, a vegyivédelmi, a pénzügyi, vf) fehér szakmai sálat visel a felderítõ, vg) fekete szakmai sálat visel a harckocsizó, a HM Tábori Lelkészi Szolgálat teljes személyi állománya, valamint a díszelgõ és zenéz állomány katonai temetés alkalmával, vh) kármin szakmai sálat visel a hadtáp, a logisztikus, a térképész, a mérnök, a technikus, a jogi- és igazgatási, az egészségügyi, a gépkocsiszállító, a közlekedési, a KBH szakállománya, vi) a tábori lelkész tábornok kivételével skarlátpiros szakmai sálat visel az általános öltözetet viselõ tábornok, a tüzér, a légvédelmi tüzér, a légvédelmi lokátoros, a zenész, a díszelgõ, a katonai rendész, a hallgató, továbbá a va)–vh) alpontban nem nevesített végzettséggel rendelkezõ, illetõleg beosztást betöltõ katona, vj) a fegyvernemi egység, alegység teljes személyi állománya a fegyvernemnek megfelelõ színû szakmai sálat viselhet, vk) +25 °C feletti hõmérséklet esetén a szakmai sál viselése – a feladatot elrendelõ állományilletékes parancsok külön parancsa alapján – mellõzhetõ,”

Source: https://magyarkozlony.hu/hivatalos-lapok/b189721330e5e0d4e5fdb474fc21e98e3b3e550c/dokumentumok/1207556b9f9c4032b43cc273612e57eb6ddae082/letoltes